Institutul Naţional pentru

Pregătirea şi Perfecţionarea Avocaţilor

***CONSILIUL DE CONDUCERE***

**HOTĂRÂREA NR. 4/23.06.2021**

**privind Examenul de absolvire a cursurilor de pregătire profesională iniţială organizate în anul 2021 în cadrul sistemului I.N.P.P.A.**

**23 iunie 2021**

Având în vedere dispoziţiile Legii nr. 51/1995 privind organizarea şi exercitarea profesiei de avocat cu modificările şi republicările ulterioare şi ale Statutului profesiei de avocat

Luând în considerare dispozițiile Regulamentului examenului de absolvire al Institutului Naţional pentru Pregătirea şi Perfecţionarea Avocaţilor

Având în vedere Hotărârea nr. 120 din 29-30 ianuarie 2021 a Consiliului Uniunii Naţionale a Barourilor din România privind data începerii examenului de absolvire a cursurilor I.N.P.P.A., în anul 2021

Consiliul de Conducere al Institutului Naţional pentru Pregătirea şi Perfecţionarea Avocaţilor,

**HOTĂRĂŞTE:**

**Art. 1. –** Examenul de absolvire pentru avocaţii stagiari aflaţi în anul II de pregătire profesională iniţială în cadrul I.N.P.P.A./Centrelor teritoriale ale I.N.P.P.A. precum şi pentru avocaţii stagiari care nu au promovat examenul de absolvire a I.N.P.P.A. în sesiuni anterioare **va avea loc la datele de 06-07 noiembrie 2021** şi este organizat de structura centrală a I.N.P.P.A. şi de Centrele teritoriale ale acestuia, cu sprijinul barourilor arondate acestora, sub coordonarea Consiliului U.N.B.R.

**Art. 2.** - Examenul de va desfăşura conform prevederilor Regulamentului privind organizarea şi desfăşurarea examenului de absolvire a Institutului Naţional pentru Pregătirea şi Perfecţionarea Avocaţilor adoptat prin Hotărârea nr. 80/17-18.07.2020 a Consiliului U.N.B.R.

**Art. 3.** – Taxa pentru examenul de absolvire este de 700 de lei şi se va plăti în contul I.N.P.P.A. / Centrelor teritoriale ale I.N.P.P.A., cel mai târziu până la data de **01 noiembrie 2021**.

**Art. 4.** – Examinarea candidaţilor în sesiunea de examen 06-07 noiembrie 2021 va consta în două probe scrise, după cum urmează:

* La data de 06 noiembrie 2021 (sâmbătă) - la disciplinele *Organizarea şi exercitarea profesiei de avocat*, *Drept civil, Drept procesual civil*, *Drept penal, Drept procesual penal*. Proba scrisă constă în rezolvarea unui număr de 50 de cazuri practice (câte 10 la fiecare disciplină);
* La data de 07 noiembrie 2021 (duminică) – la disciplinele din pachetul A sau B de discipline opționale ales de cursanți la începerea activității de formare din anul II (pachetul A – Drept fiscal/Achiziții publice; pachetul B – Protecția datelor personale/Registrele și contabilitatea cabinetului de avocat). Proba scrisă constă în rezolvarea unui număr de 30 de cazuri practice (câte 15 la fiecare disciplină din pachet).

**Art. 5.** - Subiectele pentru probele scrise vor fi unice iar examenul se va susţine în cadrul întregului sistem al I.N.P.P.A. (structura centrală și centre teritoriale) la datele prevăzute la art. 1 și art. 4, în același interval orar. Conducerea structurii centrale a I.N.P.P.A. și a centrelor teritoriale ale I.N.P.P.A. vor afişa în timp util locul desfăşurării probei scrise.

**Art. 6.** – Tematica de examen, din care urmează a fi formulate subiectele de examen, este cuprinsă în Anexa prezentei Hotărâri.

**Art. 7. (1)** Locul și condițiile sanitare de desfășurare a examenului se stabilesc prin hotărâre a conducerii executive a structurii centrale și a centrelor teritoriale ale I.N.P.P.A., precum și în conformitate, dacă este cazul, cu prevederile avizului Direcției de Sănătate Publică.

**(2)** Situația centralizată a locurilor de desfășurare a examenului în întregul sistem al I.N.P.P.A. se publică pe pagina web a structurii centrale a I.N.P.P.A.

**(3)** Intervalul orar de desfășurare a celor două probe scrise ale examenului se stabilește și se comunică de structura centrală a I.N.P.P.A.

**(4)** În cazul în care reglementările legale aplicabile la datele prevăzute la art. 1 și art. 4 nu vor permite desfășurarea în sistem fizic a examenului, acesta va fi amânat pentru o dată ulterioară.

**Art. 8. (1)** La examen candidații pot avea asupra lor legislația relevantă.

**(2)** Nu este admisă legislația comentată, indiferent dacă comentariile sunt tipărite sau olografe. La disciplina „*Organizarea și exercitarea profesiei de avocat*” este permisă legislația cuprinzând precizări privind deciziile interpretative date de Consiliul U.N.B.R.

**(3)** Nu sunt permise semnele de carte, cu sau fără mențiuni, indiferent de forma și culoarea acestora (inclusiv cele de tip „post-it”).

**(4)** Sublinierile și marcările de texte tipărite nu sunt prohibite.

**(5)** Responsabilii de săli vor verifica toate sursele documentare aflate asupra candidaților pentru a asigura respectarea prevederilor de mai sus.

**Art. 9.** Sunt admiși să participe la examen candidații care au promovat integral anul II de formare, au achitat integral taxele de studii și taxa de examen și au obținut avizul favorabil al baroului. Candidaților care, din cauze sanitare, nu vor fi admiși să participe la examen, le va fi restituită taxa de examen plătită, aceștia urmând a se înscrie la următoarea sesiune a examenului.

**Art. 10.** - Dispoziţiile prezentei Hotărâri se completează cu dispoziţiile Regulamentului privind organizarea şi desfăşurarea examenului de absolvire a Institutului Naţional pentru Pregătirea şi Perfecţionarea Avocaţilor, menționat la art. 2.

**Art. 11.** - Prezenta hotărâre se comunică centrelor teritoriale ale I.N.P.P.A. şi Uniunii Naţionale a Barourilor din România și se publică prin postare pe pagina web a I.N.P.P.A. – [www.inppa.ro](http://www.inppa.ro).

**CONSILIUL DE CONDUCERE AL I.N.P.P.A.**

**Traian Cornel Briciu**

**Președinte**

**ANEXA**

**TEMATICA PENTRU EXAMENUL DE ABSOLVIRE A STUDIILOR ÎN SISTEMUL I.N.P.P.A.**

**DISCIPLINE PROBA SCRISĂ 1**

**I. Disciplina „Organizarea şi exercitarea profesiei de avocat”**

**1. Dobândirea calităţii de avocat:**

- Primirea în profesia de avocat;

- Primirea în profesie a persoanelor provenind dintr-un stat membru al Uniunii Europene.

**2. Efectuarea stagiului de pregătire profesională**

- Drepturile și obligațiile avocatului stagiar;

- Contractul de formare profesională inițială;

- Pregătirea profesională în perioada stagiului;

- Activitatea profesională a avocatului stagiar;

- Suspendarea stagiului;

- Finalizarea stagiului și înscrierea la examenul de definitivare;

- Examenul de definitivare în profesia de avocat;

- Organizarea și funcționarea INPPA.

**3. Dobândirea calității de avocat definitiv**

- Drepturile și obligațiile avocatului definitiv;

- Demnitatea profesiei; incompatibilități; interdicții;

- Suspendarea calității de avocat;

- Transferul într-un alt barou;

- Încetarea calității de avocat.

**4.** **Activitatea profesională a avocatului :**

- Conținutul activității profesionale;

- Identificarea unor servicii noi compatibile cu profesia de avocat;

- Pregătirea profesională continuă.

**5. Formele de exercitare a profesiei de avocat; modalitatea de constituire:**

- Cabinet individual;

- Cabinete asociate;

- Societate civilă profesională;

- Societate profesională cu răspundere limitată.

**6. Reguli de exercitare a profesiei pentru fiecare formă în parte:**

- Elemente de management specifice fiecărei forme de organizare a profesiei;

- Reglementari fiscale care privesc activitatea avocatilor;

- Identificarea oportunităților de dezvoltare a formelor de exercitare a profesiei.

**7. Modalităţi de exercitare a profesiei:**

- avocat titular al cabinetului individual;

- avocat asociat ;

- avocat colaborator;

- avocat salarizat în interiorul profesiei.

**8. Relația dintre avocat și client**

- Principii și reguli;

- Contractul de asistență juridică.

**9. Relațiile dintre avocați**

**10. Organele profesiei de avocat**

**11. Asigurările sociale**

**12. Norme deontologice; rolul avocaților în protejarea drepturilor fundamentale ale cetățenilor, în exercitarea dreptului la apărare și a liberului acces la justiție.**

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.**II. Disciplina „*Drept civil”***

**1. Aplicarea legii civile în timp**

1.1. Legea aplicabilă actului juridic civil

1.2. Legea aplicabilă prescripţiei extinctive şi decăderii

1.3. Legea aplicabilă accesiunii, uzucapiunii şi posesiei

1.4. Legea aplicabilă dezmembrămintelor dreptului de proprietate private

1.5. Legea aplicabilă faptelor juridice licite ca izvoare de obligaţii

1.6. Legea aplicabilă în materia faptelor ilicite ca izvoare de obligaţii

1.7. Legea aplicabilă în materie de moştenire legală

1.8. Legea aplicabilă în materie de moştenire testamentară

1.9. Legea aplicabilă efectelor viitoare ale altor situaţii juridice trecute

**2. Despre persoane**

2.1.Patrimoniul persoanei, mase patrimoniale și patrimonii de afectațiune;

2.2. Persoana fizică – capacitatea civilă, ocrotirea persoanei fizice (tutela, curatela);

2.3. Persoana juridică. Înființarea persoanei juridice. Capacitatea civilă a persoanei juridice.

2.4. Apărarea drepturilor nepatrimoniale.

**3. Despre familie**

3.1. Căsătoria

3.1.1. Nulitatea absolută/relativă a căsătoriei;

3.1.2. Desfacerea căsătoriei; cazurile de divorț; efectele divorțului cu privire la raporturile patrimoniale dintre soți și cu privire la raporturile dintre părinți și copiii lor minori

3.1.3. Regimurile matrimoniale. Locuința familiei. Regimul comunității legale. Regimul comunității convenționale. Regimul separației de bunuri. Modificarea/încetarea regimului matrimonial.

3.2. Rudenia. Filiația. Acțiuni privind filiația.

3.3. Autoritatea părintească

3.3.1. Drepturile și îndatoririle părintești (inclusiv obligația de întreținere);

3.3.2. Exercitarea autorității părintești.

**4. Proprietatea**

*4.1. Proprietatea publică*: caracteristici, drepturile reale corespunzătoare proprietății publice (dreptul de administrare, dreptul de concesiune, dreptul de folosință cu titlu gratuit).

*4.2. Proprietatea privată*: conținutul dreptului de proprietate privată, limitele dreptului de proprietate privată; stingerea dreptului de proprietate privată (exproprierea pentru cauză de utilitate publică); ; dispoziții tranzitorii (Legea nr. 71/2011).

4.3. Modalităţile juridice ale dreptului de proprietate privată.

4.3.1 Proprietatea comună pe cote-părți (coproprietatea obișnuită);

4.3.2. Proprietatea comună în devălmășie

4.3.3. Încetarea proprietății comune.

4.4.Apărarea dreptului de proprietate privată: acțiunea în revendicare, acțiunea negatorie, acțiunea confesorie; dispoziții tranzitorii (Legea nr. 71/2011).

4.5. Regimul juridic al imobilelor preluate abuziv in perioada 6 martie 1945 - 22 decembrie 1989.Evoluția cadrului legislativ privind măsurile cu caracter reparator. Evoluția jurisprudenței instanțelor naționale. Jurisprudența Curții Europene a Drepturilor Omului în această materie.

4.6. Accesiunea imobiliară artificială.

4.7. Dezmembrămintele dreptului de proprietate (superficia, uzufructul, servituțile);

4.8. Posesia

4.8.1. Viciile posesiei

4.8.2. Efectele posesiei: uzucapiunea imobiliară; dobândirea proprietății mobiliare prin posesia de bună-credință; dobândirea fructelor prin posesia de bună-credință.

4.8.3. Acțiunile posesorii.

4.9. Cartea funciară. Înscrierea drepturilor tabulare: efecte, condiții, renunțarea la dreptul de proprietate, data producerii efectelor înscrierilor, conflictul dintre terți, persoanele împotriva cărora se poate face înscrierea.

4.9.1. Dobândirea cu bună-credință a unui drept tabular, rectificarea înscrierilor de carte funciară, acțiunea în prestație tabulară, actele sau faptele care pot fi notate în cartea funciară, dispoziții tranzitorii – Legea nr. 71/2011.

**5. Contractul**

5.1. Categorii de contracte și încheierea contractului – momentul și locul, oferta și acceptarea;

5.2. Condițiile esențiale pentru validitatea contractului: capacitatea de a contracta, consimțământul, obiectul, cauza.

5.3. Viciile de consimțământ: eroare, dol, violență, leziune.

5.4. Forma contractului - principiul consensualismului; forma cerută *ad validitatem*; forma cerută *ad probationem*; forma cerută pentru opozabilitate față de terți; contractele reale.

5.5. Nulitatea contractului – cauze (motive de nulitate), comparație de regim juridic între nulitatea absolută și nulitatea relativă; efectele nulității (restituirea prestațiilor/excepții), validarea contractului, interpretarea contractului.

5.6. Efectele contractului: între părți și față de terți.

**6. Contracte speciale**

6.1. Contractul de vânzare;

6.2. Contractul de locațiune ;

6.3. Contractul de antrepriză;

6.4. Contractul de mandat;

6.5. Contractul de împrumut;

6.6. Contractul de întreținere;

6.7. Contractul de tranzacție.

**7. Despre moștenire și liberalități**

7.1. Contractul de donație

7.2. Condițiile generale ale dreptului de a moșteni;

7.3. Transmisiunea moștenirii - moștenitorii legali, acceptarea, renunțarea la moștenire, reprezentarea succesorală;

7.4. Testamentul – forme/revocare;

7.5. Reducțiunea liberalităților excesive

7.6. Petiția de ereditate și certificatul de moștenitor

7.7. Partajul succesoral și raportul donațiilor.

**8. Răspunderea civilă**

*8.1. Răspunderea civilă delictuală*

8.1.1. Răspunderea civilă delictuală pentru fapta proprie;

8.1.2. Răspunderea civilă delictuală pentru fapta altuia (răspunderea pentru fapta minorului sau a celui pus sub interdicție; răspunderea comitenților pentru prepuși)

8.1.3. Răspunderea civilă delictuală pentru prejudiciul cauzat de animale sau lucruri;

8.1.4. Repararea prejudiciului în cazul răspunderii civile delictuale;

*8.2. Răspunderea contractuală;*

8.3. Cauze exoneratoare de răspundere civilă (art.1351-1353 C.civ.)

*9. Faptul juridic licit*

9.1. Gestiunea de afaceri;

9.2. Plata nedatorată;

9.3. Îmbogățirea fără justă cauză.

**10. Executarea obligațiilor**

10.1. Plata – subiectele plății, condiții, dovada, imputația plății, punerea în întârziere a debitorului;

10.2. Executarea silită a obligațiilor în natură/prin echivalent, punerea în întârziere a debitorului;

10.3. Prejudiciul – evaluare, repararea integrală, daunele interese moratorii și compensatorii, clauza penală;

10.4. Rezoluțiunea/rezilierea și reducerea prestațiilor, cauze justificate de neexecutare a obligațiilor contractuale;

**11. Mijloace de protecție a drepturilor creditorului** (acțiunea oblică; acțiunea revocatorie)

**12. Modalitățile obligațiilor** (condiția, termenul)

**13. Transmisiunea și transformarea obligațiilor** (cesiunea de creanță, subrogația, novația)

**14. Stingerea obligațiilor** (compensația; darea în plată)

**15. Restituirea prestațiilor**

**16. Garanții reale și garanții personale**

16.1. Ipoteca imobiliară – constituire, drepturile și obligațiile părților.

16.2. Ipoteca mobiliară – constituire, drepturile și obligațiile părților.

16.3. Fidejusiunea.

**17. Prescripția extinctivă**

17.1. Regim juridic. Termene.

17.2. Cursul prescripției extinctive: începutul, suspendarea, întreruperea termenelor

17.3. Regimul juridic al termenelor de decădere.

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.

**III. Disciplina„Drept procesual civil”**

**1.Principiile procesului civil**

**2.Acțiunea civilă**

2.1.Condițiile de exercitare a acțiunii civile (afirmarea unui drept/formularea unei pretenții, interesul, capacitatea procesuală de exercițiu și de folosință) și sancțiunile care intervin în caz de nerespectare a acestora

2.2.Curatela specială

2.3.Clasificarea cererilor/acțiunilor în justiție și importanța clasificărilor

**3. Participanții la procesul civil**

3.1. Instanța de judecată (compunerea și constituirea instanței, incidente procedurale privind compunerea sau constituirea instanței- inclusiv incompatibilitatea).

3.2. Părțile în procesul civil (inclusiv coparticiparea procesuală și efectele acesteia).

3.3.Participarea terților la judecată (intervenția voluntară-principală și accesorie, intervenția forțată -chemarea în judecată a altor persoane, chemarea în garanție, arătarea titularului dreptului, introducerea din oficiu a terților). Asemănări și deosebiri ale cererii de intervenție față de cererea de chemare în judecată (obiectul, competența, taxa de timbru, procedura de judecată, soluții, căi de atac etc.)

3.4. Reprezentarea părților în procesul civil.

**4. Competența instanțelor**

4.1. Competența materială (funcțională și procesuală). Criteriul valoric în stabilirea competenței instanței.

4.2.Competența teritorială a instanțelor judecătorești.

4.3.Incidente procedurale referitoare la instanța sesizată (excepția de necompetență, conflictele de competență, litispendența, conexitatea, strămutarea, delegarea).

4.4.Prorogarea de competență (prorogarea legală, prorogarea judecătorească, prorogarea voluntară).

5.**Actele de procedură și termenele procedurale** (citarea și comunicarea actelor de procedură, nulitatea actelor de procedură, termenele procedurale, decăderea și repunerea în termen).

6. **Judecata în primă instanță.**

6.1.*Cererea de chemare în judecată* (inclusiv modificarea cererii de chemare în judecată - art. 204 CPC).

6.1.1. *Procedura prealabilă* (art.193 CPC)

6.1.2. Condițiile de formă ale cererii de chemare în judecată. Nulitatea cererii de chemare în judecata. Verificarea cererii de chemare în judecată și regularizarea acesteia. Sancțiunile ce pot interveni in etapa regularizării cererii. Identificarea proceselor in care nu se aplica regularizarea. Încheierea de anulare a cererii de chemare în judecată în procedura regularizării. Cererea de reexaminare. Fixarea primului termen de judecată.

6.2. *Întâmpinarea*

6.3.*Cererea reconvențională*

6.4.*Cercetarea procesului.* (art.211-215 CPC, art. 220-224 CPC, art. 226 CPC, art. 229 -230 CPC; Încheierile de şedinţă – art.232-236 CPC).

6.5.*Excepțiile procesuale. Apărări de fond și excepții*. Regimul juridic diferit al excepțiilor și al apărărilor de fond. Clasificarea, invocarea și soluționarea excepțiilor procesuale.

6.6.*Probele în procesul civil*. Propunerea probelor în vederea încuviințării și administrării acestora. Termenul până la care se pot propune probe în primă instanță, în apel, în recurs. Sancțiunea nerespectării termenului. Posibilitatea de a propune probe peste termen. Analizarea admisibilității probelor. Justificarea pertinenței și concludenței probelor solicitate. Convenții asupra probelor. Încuviințarea probelor. Natura încheierii de admitere a probelor. Posibilitatea instanței de a reveni motivat asupra probelor încuviințate. *Asigurarea probelor și constatarea unei situații de fapt*

6.6.1. Administrarea probei cu înscrisuri. Verificarea înscrisurilor (recunoașterea sau contestarea înscrisului sub semnătură privată, procedura de verificare, denunțarea înscrisului ca fals, cercetarea falsului pe cale incidentală în cazul în care constatarea infracțiunii nu se poate face printr-o hotărâre penală). Înscrisul autentic și înscrisul sub semnătură privată-distincții și implicații sub aspectul probatoriului. Înscrisurile în formă electronică-valoare probatorie. Înscrisurile pe suport informatic-valoare probatorie. Duplicatele și copiile de pe înscrisurile autentice sau sub semnătură privată. Înscrisurile recognitive sau reînnoitoare și regimul altor înscrisuri. Înscrisuri pe suport informatic

6.6.2. Proba prin declarațiile martorilor.

6.6.3. Interogatoriul.

6.6.4. Expertiza.

6.6.5.Prezumțiile

*6.7.Incidente referitoare la judecată: suspendarea judecății și perimarea.*

*6.8. Actele de dispoziție ale părților în procesul civil*. Renunțarea la judecată, renunțarea la drept, achiesarea, tranzacția.

*6.9.Dezbaterea în fond a procesului*

*6.10. Deliberarea şi pronunţarea hotărârii judecătoreşti*

6.11. Hotărârea judecătorească**.** Conţinutul hotărârii judecătoreşti. Efectele hotărârii judecătoreşti. Termenul de graţie. Cheltuielile de judecată. Executarea provizorie a hotărârilor judecătoreşti. Îndreptarea, lămurirea şi completarea hotărârii judecătoreşti.

**7.Căile de atac**.

*7.1. Dispoziții generale privind căile de atac.*

*7.2. Apelul;*

*7.3.Recursul* (motivele de casare, soluțiile instanței de recurs, efectele casării);

*7.4.Contestația în anulare;*

*7.5.Revizuirea;*

*7.6. Dispoziții privind asigurarea unei practici judiciare unitare* (recursul în interesul legii; sesizarea Înaltei Curți de Casație și Justiție în vederea pronunțării unei hotărâri prealabile pentru dezlegarea unor chestiuni de drept).

**8.Proceduri speciale**

*8.1.Procedura divorțului.*

*8.2.Procedura partajului judiciar*

*8.3.Procedura ordonanței președințiale*

*8.4.Procedura evacuării din imobilele folosite sau ocupate fără drept*

*8.5.Măsurile asigurătorii* (sechestrul asigurător, poprirea, sechestrul judiciar).

8.6.*Procedura ordonanței de plată*.

**9.Executarea silită**

9.1.*Titlurile executorii*. [Titlurile executorii jurisdicționale (hotărârile judecătorești și hotărârile arbitrale). Titlurile executorii non-jurisdicționale (alte înscrisuri cărora legea le conferă caracter executoriu)].

9.2.*Cererea de executare silită. Înregistrarea cererii de executare. Încuviințarea executării silite. Cheltuielile de executare.*

9.3.*Contestația la executare. Întoarcerea executării.*

9.4 .*Executarea silită a obligațiilor de a face și de a nu face.* *Executarea hotărârilor judecătorești și a altor titluri referitoare la minori.*

9.6.*Incidente în cursul executării silite* (prescripția dreptului de a cere și obține executarea silită, suspendarea executării, perimarea executării, încetarea executării).

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.

**IV. Disciplina „Drept penal”**

1. **Partea generală**
2. **Infracțiunea (art. 15-52 C. pen.):**

* Trăsăturile esențiale ale infracțiunii;
* Săvârşirea infracţiunii comisive prin omisiune;
* Cauzele justificative (legitima apărare, starea de necesitate, exercitarea unui drept sau îndeplinirea unei obligații, consimțământul persoanei vătămate);
* Cauzele de neimputabilitate (constrângerea fizică, constrângerea morală, excesul neimputabil, minoritatea făptuitorului, iresponsabilitatea, intoxicația, eroarea, cazul fortuit);
* Tentativa (definiția, pedepsirea, desistarea și împiedicarea producerii rezultatului);
* Unitatea și pluralitatea de infracțiuni (formele unității infracționale, formele pluralității de infracțiuni),
* Autorul și participanții (autorul, coautorii, instigatorul, complicele, tratamentul penal al pluralității de făptuitori, efectele circumstanțelor reale sau personale asupra participanților, împiedicarea săvârșirii faptei, participația improprie).

1. **Pedepsele (art. 53-106 C. pen.):**

* Pedepsele principale (detențiunea pe viață, închisoarea, amenda);
* Pedeapsa accesorie;
* Pedepsele complementare;
* Calculul pedepselor;
* Criteriile generale de individualizare a pedepsei;
* Circumstanțele atenuante și agravante;
* Renunțarea la aplicarea pedepsei;
* Amânarea aplicării pedepsei;
* Suspendarea executării pedepsei sub supraveghere;
* Liberarea condiționată.

1. **Răspunderea penală a persoanei juridice (art. 135-151 C. pen.);**
2. **Cauzele care înlătură răspunderea penală (art. 152-159 C. pen.):**

* Amnistia;
* Prescripția răspunderii penale;
* Lipsa plângerii prealabile;
* Retragerea plângerii prealabile;
* Împăcarea.

1. **Cauzele înlătură sau modifică executarea pedepsei ((art. 160-164 C. pen.):**

* Grațierea;
* Prescripția executării pedepsei.

1. **Cauzele care înlătură consecințele condamnării (art. 165-171 C. pen.):**

* Reabilitarea de drept (art. 165 C. pen.);
* Reabilitarea judecătorească (art. 166-171 C. pen.).

1. **Înțelesul unor termeni sau expresii în legea penală (art. 172-187 C. pen.);**
2. **Partea specială**
3. **Infracțiuni contra persoanei**

* **infracţiuni contra vieţii (art. 188-192 C. pen.):**
* omorul;
* omorul calificat;
* uciderea la cererea victimei;
* determinarea sau înlesnirea sinuciderii;
* uciderea din culpă.
* **infracţiuni contra integrităţii corporale sau sănătăţii (art. 193-198 C. pen.):**
* lovirea sau alte violențe;
* vătămarea corporală;
* lovirile sau vătămările cauzatoare de moarte;
* vătămarea corporală din culpă;
* relele tratamente aplicate minorului
* încăierarea.
* **infracţiuni contra libertăţii persoanei (art. 205-208 C. pen.):**
* lipsirea de libertate în mod ilegal;
* amenințarea;
* șantajul;
* hărțuirea.
* **infracţiuni contra libertăţii şi integrităţii sexuale (art. 218-223 C. pen.):**
* violul;
* agresiunea sexuală;
* actul sexual cu un minor;
* coruperea sexuală a minorilor;
* racolarea minorilor în scopuri sexuale;
* hărțuirea sexuală.
* **infracţiuni care aduc atingere domiciliului şi vieţii private (art. 224-227 C. pen.):**
* violarea de domiciliu;
* violarea sediului profesional;
* violarea vieții private;
* divulgarea secretului professional.

1. **Infracțiuni contra patrimoniului:**

* furtul (228-232 C. pen.):
* furtul;
* furtul calificat;
* furtul în scop de folosință;
* plângerea prealabilă și împăcarea;
* sancționarea tentativei.
* tâlhăria şi pirateria (art. 233-237 C. pen.);
* tâlhăria,
* tâlhăria calificată;
* pirateria;
* tâlhăria sau pirateria urmată de moartea victimei
* sancționarea tentativei.
* infracţiuni contra patrimoniului prin nesocotirea încrederii (art. 238-248 C. pen.);
* abuzul de încredere;
* abuzul de încredere prin fraudarea creditorilor;
* bancruta simplă;
* bancruta frauduloasă;
* gestiunea frauduloasă;
* însuşirea bunului găsit sau ajuns din eroare la făptuitor;
* înșelăciunea;
* înșelăciunea privind asigurările;
* deturnarea licitațiilor publice;
* exploatarea patrimonială a unor persoane vulnerabile;
* sancționarea tentativei.
* fraude comise prin sisteme informatice şi mijloace de plată electronice (art. 249-252 C. pen.):
* frauda informatică;
* efectuarea de operaţiuni financiare în mod fraudulos;
* acceptarea operațiunilor financiare efectuate în mod fraudulos;
* sancționarea tentativei.
* distrugerea şi tulburarea de posesie (art. 253-256 C. pen.):
* distrugerea;
* distrugerea calificată;
* distrugerea din culpă;
* tulburarea de posesie.

1. **Infracțiuni contra înfăptuirii justiției (art. 266-288 C. pen.):**

* nedenunțarea;
* omisiunea sesizării;
* inducerea în eroare a organelor judiciare;
* favorizarea făptuitorului;
* tăinuirea;
* obstrucționarea justiției;
* influențarea declarațiilor;
* mărturia mincinoasă;
* răzbunarea pentru ajutorul dat justiţiei;
* sustragerea sau distrugerea de probe ori de înscrisuri;
* compromiterea intereselor justiției;
* încălcarea solemnității ședinței;
* ultrajul judiciar;
* cercetarea abuzivă;
* supunerea la rele tratamente;
* tortura;
* represiunea nedreaptă;
* asistenţa şi reprezentarea neloială;
* evadarea;
* înlesnirea evadării;
* nerespectarea hotărârilor judecătorești;
* neexecutarea sancțiunilor penale.

1. **Infracţiuni de corupție și infracțiuni de serviciu (art. 289-309 C. pen.):**

* luarea de mită;
* darea de mită;
* traficul de influență;
* cumpărarea de influență;
* delapidarea;
* purtarea abuzivă;
* abuzul în serviciu;
* neglijența în serviciu;
* folosirea abuzivă a funcției în scop sexual;
* uzurparea funcției;
* folosirea funcției pentru favorizarea unor persoane;
* violarea secretului corespondenței;
* divulgarea informaţiilor secrete de stat;
* divulgarea informaţiilor secrete de serviciu sau nepublice;
* neglijenţa în păstrarea informaţiilor;
* obținerea ilegală de fonduri;
* deturnarea de fonduri;
* infracţiuni de corupţie şi de serviciu comise de alte persoane;
* faptele care au produs consecinţe deosebit de grave.

1. **Infracțiuni de fals (art. 310-328 C. pen.):**

* falsificarea de monede;
* falsificarea de titluri de credit sau instrumente de plată;
* falsificarea de timbre sau efecte poştale;
* punerea în circulație a valorilor falsificate;
* deţinerea de instrumente în vederea falsificării de valori;
* emiterea frauduloasă de monedă;
* falsificarea de instrumente oficiale;
* folosirea instrumentelor false;
* falsificarea de instrumente de autentificare străine;
* falsul material în înscrisuri oficiale;
* falsul intelectual;
* falsul în înscrisuri sub semnătură privată;
* uzul de fals;
* falsificarea unei înregistrări tehnice;
* falsul informatic;
* falsul în declarații,
* falsul privind identitatea;
* infracţiuni de fals comise în legătură cu autoritatea unui stat străin.

1. **Infracțiuni din legi speciale:**

* Infracţiunile prevăzute în Legea nr. 78/2000:
* infracțiunea prevăzută de art. 181;
* infracțiunea prevăzută de art. 182;
* infracțiunea prevăzută de art. 183;
* infracțiunea prevăzută de art. 185;
* Infracţiunile prevăzute în Legea nr. 143/2000:
* infracțiunea prevăzută de art. 2;
* infracțiunea prevăzută de art. 3;
* infracțiunea prevăzută de art. 4;
* Spălarea banilor (art. 49 din Legea nr. 129/2019):
* Infracţiunile prevăzute în Legea nr. 241/2005:
* infracțiunea prevăzută de art. 8;
* infracțiunile prevăzute de art. 9 (infracțiunile de evaziune fiscală).

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.

**V. Disciplina„Drept procesual penal”**

* 1. **Partea generală**
     + 1. **Participanții în procesul penal (art.29 – art.96 C.proc.pen):**
* **Dispoziții generale;**
* **Competența organelor judiciare;**
* Competența funcțională după materie și după calitatea persoanei a instanțelor judecătorești;
* Competența teritorială a instanțelor judecătorești;
* Dispoziții speciale privind competența instanțelor judecătorești;
* Competența judecătorului de drepturi și libertăți și a judecătorului de cameră preliminară;
* Organele de urmărire penală și competența acestora;
* Incompatibilitate și strămutare;
* **Subiecții procesuali principali și drepturile acestora;**
* **Inculpatul și drepturile acestuia;**
* **Partea civilă și drepturile acesteia;**
* **Partea responsabilă civilmente și drepturile acesteia;**
* **Avocatul. Asistența juridică și reprezentarea;**
  + - 1. **Probele, mijloacele de probă și procedeele probatorii (art.97 – art.201 C.proc.pen):**
* **Reguli generale;**
* **Audierea persoanelor**:
* Reguli generale și reguli speciale în materia audierii persoanelor;
* Audierea suspectului sau a inculpatului;
* Audierea persoanei vătămate, a părții civile și a părții responsabile civilmente;
* Audierea martorilor;
* Protecția martorilor;
* Confruntarea;
* **Identificarea persoanelor și a obiectelor;**
* **Metode speciale de supraveghere sau cercetare;**
* **Conservarea datelor informatice;**
* **Percheziția și ridicarea de obiecte și înscrisuri;**
* Pecheziția domiciliară;
* Percheziția corporală;
* Percheziția unui vehicul;
* Percheziția informatică;
* Efectuarea percheziției informatice de lucrători de poliție;
* Ridicarea de obiecte și înscrisuri;
* **Expertiza și constatarea;**
* **Cercetarea locului faptei și reconstituirea;**
* **Fotografierea și luarea amprentelor suspectului, inculpatului sau altor persoane;**
* **Mijloacele materiale de probă;**
* **Înscrisurile;**
  + - 1. **Măsurile preventive și alte măsuri procesuale (art.202 – 256 C.proc.pen):**
* **Măsurile preventive:**
* Scopul, condițiile generale de aplicare și categoriile măsurilor preventive;
* Organul judiciar competent și actul prin care se dispune asupra măsurilor preventive;
* Calea de atac împotriva încheierilor prin care se dispune asupra măsurilor preventive în cursul urmăririi penale;
* Calea de atac împotriva încheierilor prin care se dispune asupra măsurilor preventive în cursul camerei preliminare;
* Calea de atac împotriva încheierilor prin care se dispune asupra măsurilor preventive în cursul judecății;
* Verificarea măsurilor preventive în procedura de cameră preliminară;
* Verificarea măsurilor preventive în cursul judecății;
* Modificarea conținutului unor măsuri preventive;
* Reținerea;
* Controlul judiciar;
* Controlul judiciar pe cauțiune;
* Arestul la domiciliu;
* Arestarea preventivă;
* Încetarea de drept, revocarea și înlocuirea măsurilor preventive;
* Dispoziții speciale privind măsurile preventive aplicate minorilor;
* **Aplicarea provizorie a măsurilor de siguranță cu caracter medical;**
* Obligarea provizorie la tratament medical;
* Internarea medicala provizorie;
* **Măsurile asiguratorii, restituirea lucrurilor și restabilirea situației anterioare săvârșirii infracțiunii.**
  1. **Partea specială**
     + 1. **Urmărirea penală (art. 285 – 341 C.proc.pen):**
* **Dispoziții generale:**
* Obiectul urmăririi penale;
* Actele organelor de urmărire penală;
* Păstrarea unor acte de urmărire penală;
* **Sesizarea organelor de urmărire penală;**
* Modurile de sesizare;
* Plângerea;
* Denunțul;
* Sesizările făcute de persoane cu funcții de conducere și de alte persoane;
* Sesizarea din oficiu;
* Constatarea infracțiunii flagrante;
* Examinarea sesizării;
* Autorizări sau alte condiții prealabile efectuării în continuare a urmăririi penale față de o persoană;
* Plângerea prealabilă;
* **Conducerea și supravegherea activității organelor de cercetare penală de către procuror;**
* Obiectul supravegherii;
* Modalitățile de exercitare a supravegherii;
* Trimiterea la organul competent;
* Trecerea cauzei de la un organ de cercetare penală la altul;
* Dispoziții date de procuror;
* Infirmarea actelor procesuale sau procedurale;
* **Efectuarea urmăririi penale;**
* Desfășurarea urmăririi penale;
* Suspendarea urmăririi penale;
* Clasarea și renunțarea la urmărirea penală;
* Terminarea urmăririi penale;
* Dispoziții privind efectuarea urmăririi penale de către procuror;
* **Rezolvarea cauzelor și sesizarea instanței;**
* Rezolvarea cauzelor;
* Cuprinsul rechizitoriului;
* Actul de sesizare a instanței;
* Dispozițiile privitoare la măsurile preventive sau asigurătorii;
* Dispozițiile privitoare la măsurile de siguranță;
* **Reluarea urmăririi penale;**
* Cazurile de reluare a urmăririi penale;
* Reluarea urmăririi penale după suspendare;
* Reluarea urmăririi penale în caz de restituire;
* Reluarea în caz de redeschidere a urmăririi penale;
* **Plângerea împotriva măsurilor și actelor de urmărire penală;**
* Dreptul de a face plângere;
* Obligația de înaintare a plângerii;
* Termenul de rezolvare;
* Plângerea împotriva actelor procurorului;
* Plângerea împotriva soluțiilor de neurmărire sau netrimitere în judecată;
* Soluționarea plângerii de către judecătorul de cameră preliminară;
  + - 1. **Camera preliminară** **(art.342 – art.348 C.proc.pen):**
* Obiectul procedurii de cameră preliminară;
* Durata procedurii în camera preliminară;
* Măsurile premergătoare;
* Procedura în camera preliminară;
* Soluțiile;
* Contestația;
* Măsurile preventive în procedura de cameră preliminară;
  + - 1. **Judecata (art.349 – art. 469 C.proc.pen):**
* **Dispoziții generale;**
* **Judecata în primă instanță (art.371 - 407 C.proc.pen):**
* Desfășurarea judecării cauzelor;
* Deliberarea și hotărârea instanței;
* **Apelul (art. 408 – art. 425 C.proc.pen):**
* Hotărârile supuse apelului;
* Persoanele care pot face apel;
* Termenul de declarare a apelului;
* Repunerea in termen;
* Declararea și motivarea apelului;
* Instanța la care se depune apelul;
* Renunțarea la apel;
* Retragerea apelului;
* Efectul suspensiv al apelului;
* Efectul devolutiv al apelului și limitele sale;
* Neagravarea situației în propriul apel;
* Efectul extensiv al apelului;
* Judecarea apelului;
* Soluțiile la judecata în apel;
* Chestiunile complementare;
* Desființarea hotărârii;
* Conținutul deciziei instanței de apel și comunicarea acesteia;
* Limitele rejudecării;
* **Contestația** (art. 425 ind.1 C.proc.pen)
* Declararea și soluționarea contestației;
* **Căile extraordinare de atac** **(art. 426 – art. 469 C. proc.pen)**
* Contestația în anulare;
* Recursul în casație;
* Revizuirea
* Redeschiderea procesului penal în cazul judecării în lipsa persoanei condamnate;
  + - 1. **Procedurile speciale (art. 478 – art. 549 ind.1 C.proc.pen):**
* **Acordul de recunoaștere a vinovăției (art. 478 – 488 C.proc.pen);**
* **Contestația privind durata procesului (art. 488 ind.1 – 488 ind.6 C.proc.pen);**
* **Procedura privind tragerea la răspundere penală a persoanei juridice (art. 489 – 503 C.proc.pen);**
* **Procedura în cazul infractorilor minori (art.504 – 520 C.proc.pen);**
* **Procedura dării în urmărire (art.521 – 526 C.proc.pen);**
* **Procedura reabilitării (art. 527 – art.537 C.proc.pen);**
* **Procedura reparării pagubei materiale sau a daunei morale în caz de eroare judiciară sau în caz de privare nelegală de libertate ori în alte cazuri (art.538 – art. 542 C.proc.pen);**
* **Procedura în caz de dispariție a dosarelor judiciare și a înscrisurilor judiciare (art.543 – art. 547 C.proc.pen.);**
* **Procedura privind cooperarea judiciară internațională și punerea în aplicare a tratatelor internaționale în materie penală (art.548 – art.549 C.proc.pen);**
* **Procedura de confiscare sau desființare a unui înscris în cazul clasării (art.549 ind.1 C.proc.pen.).**

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.

**DISCIPLINE PROBA SCRISĂ 2**

**Pachetul A**

**I. DISCIPLINA „DREPTUL ACHIZIȚIILOR PUBLICE”**

1. Caracteristicile contractului de achiziȚie publicĂ

* Noţiunea, caracterele juridice şi părţile contractului de achiziţie publică
* Incidenţa regulilor referitoare la asimilarea contractului de achiziție publică cu actul administrativ
* Categorii de contracte de achiziţie publică prin prisma obiectului

2. Identificarea obiectului contractului de achiziție publicĂ

* Codul CPV
* Praguri
* Valoarea estimată a achiziţiei publice
* Chei de interpretare a regulii achiziţiei unice

3. Modificarea contractului de achiziȚie publicĂ

* Clauza de revizuire
* Necesitatea contractării unor produse, servicii şi/sau lucrări suplimentare de la contractorul iniţial
* Circumstanţele
* Modificări care au drept efect creşteri minore ale preţului contractului
* Înlocuirea contractantului privat

4. Încetarea contractului de achiziȚie publicĂ

* Consideraţii generale
* Cazuri speciale de încetare a contractului de achiziţie publică înainte de termen
* Nulitatea contractului de achiziţie publică

5. Categoriile de reguli care guvernează semnarea contractului de achiziţie publică

* Regimul juridic reglementat de directivele privind achizițiile publice
* Regimul juridic reglementat de directive și de anumite principii ale TFUE
* Regimul juridic guvernat de principii ale TFUE și de norme naționale
* Autonomia regimurilor de atribuire a contractului de achiziție publică

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.

**II. DISCIPLINA „DREPT FISCAL”**

**Impozitul pe veniturile din activități independente ale profesioniștilor persoane fizice**

1.1. Definiția activității independente

1.2. Definiția impozitului pe veniturile din activități independente

1.3. Contribuabilul

1.4. Cota de impozit

1.5. Regimurile fiscale de calculare a veniturilor impozabile și declarare și plată a impozitului pe venit

1.5.1. Regimul fiscal anual în sistem real

1.5.1.1.Sistemul real

1.5.1.2.Regulile specifice regimului fiscal anual în sistem real

1.5.2. Regimul fiscal anual în sistemul normelor de venit

1.5.2.1.Sistemul normelor de venit

1.5.2.2.Regulile specifice regimului fiscal anual în sistemul de norme de venit

1.5.3. Regimul fiscal final

**Dreptul de deducere, principiul de bază în TVA**

2.1. Condițiile legale pentru aplicarea TVA unei operațiuni economice

2.2. Dreptul de deducere

**Executarea silită a creanțelor fiscale**

3.1. Aspecte instituționale

3.2. Condiții legale prealabile pentru declanșarea executării silite

3.3. Declanșarea procedurii de executare silită

3.4. Reguli privind executarea silită

3.5. Modalități de executare silită

3.6. Închiderea procedurii de executare silită

3.7. Contestația la executare silită

**Contestarea actelor administrative fiscale**

4.1. Actul administrativ fiscal

4.2. Contestarea administrativă a actului administrativ fiscal

4.2.1. Cine poate formula o contestație

4.2.2. Obiectul contestației

4.2.3. Condițiile de formă ale contestației

4.2.4. Termenul de depunere

4.2.5. Instituțiile publice competente să soluționeze contestația administrativă fiscală

4.2.6. Procedura de soluționare a contestației

4.2.7. Actul de soluționare a contestației

4.2.8. Efectul formulării contestației. Suspendarea executării actului administrativ fiscal

4.3.Căi de atac împotriva deciziilor de soluționare a contestațiilor administrative

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.

**Pachetul B**

**I. DISCIPLINA „PROTECȚIA DATELOR CU CARACTER PERSONAL”**

1. Aplicabilitatea G.D.P.R. (material și teritorial )
2. Noțiunea de date cu caracter personal
3. Noțiunea de prelucrare a datelor cu caracter personal
4. Persoana vizată
5. Operatorul de date cu caracter personal / Operatorii asociați
6. Persoana împuternicită să prelucreze datele cu caracter personal
7. Persoana care acționează sub îndrumarea operatorului de date cu caracter personal
8. Destinatarii datelor cu caracter personal
9. Principiile de prelucrare a datelor cu caracter personal
10. Dreptul la transparență și informare
11. Dreptul de acces
12. Dreptul la rectificare
13. Dreptul la ștergerea datelor
14. Dreptul la restricționarea prelucrării
15. Dreptul la portabilitatea datelor
16. Dreptul de opoziție
17. Dreptul privind procesul decizional automatizat
18. Consimțământul ca și temei de prelucrare a datelor
19. Securitatea și confidențialitatea datelor cu caracter personal
20. Transferul datelor cu caracter personal în afara Uniunii Europene
21. Responsabilul cu protecția datelor
22. Sancțiuni

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.

**II. DISCIPLINA „REGISTRELE ȘI CONTABILITATEA CABINETULUI DE AVOCAT”**

**Registrele profesionale**

1. Registrele profesionale ale avocaților definitivi

2. Sancțiunea nerespectării ținerii registrelor profesionale

3. Importanța ținerii registrelor. Procedura de control.

**Reglementări contabile privind contabilitatea în partidă simplă. Înregistrarea fiscală.**

1. Reguli generale privind contabilitatea în partidă simplă

2. Registre și formulare contabile obligatorii

a. Registrele contabile

(i) Registrul-jurnal de încasări și plăți

(ii) Registrul-inventar

b. Formulare financiar – contabile:

(i) Fișa mijlocului fix

(ii) Factura

(iii) Lista de inventariere

(iv) Chitanța

(v) Chitanța pentru operațiuni în valută

(vi) Dispoziția de plată/încasare către casierie

3. Păstrarea și arhivarea registrelor contabile și a documentelor justificative

4. Înregistrarea fiscală

a. Declaraţia de înregistrare fiscală/Declaraţia de menţiuni pentru persoanele fizice care desfăşoară activităţi economice în mod independent sau exercită profesii libere - Formularul 070

b. Declaraţia de înregistrare fiscală/Declaraţie de menţiuni pentru persoane juridice, asocieri şi alte entităţi fără personalitate juridică – Formularul 010.

c. Modificări ulterioare înregistrării fiscale.

d. Înregistrarea în scop de TVA

(i) Înregistrarea în scop de TVA prin opțiune

(ii) Înregistrarea în scop de TVA prin depășirea plafonului legal.

**Obținerea certificatului digital și înrolarea in Spațiul Privat Virtual (SPV)**

1. Instrucțiuni pentru obținerea certificatului digital

2. Instrucțiuni de înrolare/înregistrare în S.P.V. a persoanelor fizice

3. Instrucțiuni de înrolare/înregistrare în S.P.V. a asocierilor de persoane fizice

**Declararea veniturilor realizate**

1. Declarația unică

a. Persoane obligate să depună Declarația unică

b. Termenul de depunere a Declarației unice

c. Instrucțiuni de completare a formularului Declarație unică

2. Declararea veniturilor obținute de către persoane fizice din asocieri

a. Declarația anuală de venit pentru asocieri fără personalitate juridică și entități supuse regimului transparenței fiscale - Formular 204

b. Termenul de depunere a Formularului 204

c. Instrucțiuni de completare a Formularului 204

Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01.06.2021.